CELEX: 32018D1205(01)
Language: hr
Date: 2018-11-28 00:00:00
Title: Provedbena odluka Komisije оd 28. studenoga 2018. o objavi u Službenom listu Europske unije jedinstvenog dokumenta iz članka 94. stavka 1. točke (d) Uredbe (EU) br. 1308/2013 Europskog parlamenta i Vijeća te upućivanja na objavu specifikacije proizvoda za naziv u sektoru vina (Cebreros (ZOI))

5.12.2018   
               
               
                  HR
               
               
                  Službeni list Europske unije
               
               
                  C 438/2
               
            
         PROVEDBENA ODLUKA KOMISIJE
         оd 28. studenoga 2018.
         o objavi u Službenom listu Europske unije jedinstvenog dokumenta iz članka 94. stavka 1. točke (d) Uredbe (EU) br. 1308/2013 Europskog parlamenta i Vijeća te upućivanja na objavu specifikacije proizvoda za naziv u sektoru vina
         (Cebreros (ZOI))
         (2018/C 438/02)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 97. stavak 3.,
         budući da:
         
                     (1)
                  
                  
                     Španjolska je podnijela zahtjev za zaštitu naziva „Cebreros” u skladu s dijelom II. glavom II. poglavljem I. odjeljkom 2. Uredbe (EU) br. 1308/2013.
                  
               
                     (2)
                  
                  
                     U skladu s člankom 97. stavkom 2. Uredbe (EU) br. 1308/2013 Komisija je ispitala taj zahtjev i zaključila da su ispunjeni uvjeti iz članaka od 93. do 96., članka 97. stavka 1. i članaka 100., 101. i 102. te uredbe.
                  
               
                     (3)
                  
                  
                     Kako bi se omogućilo podnošenje prigovora u skladu s člankom 98. Uredbe (EU) br. 1308/2013, jedinstveni dokument iz članka 94. stavka 1. točke (d) te uredbe i upućivanje na objavu specifikacije proizvoda u okviru prethodnog nacionalnog postupka ocjenjivanja zahtjeva za zaštitu naziva „Cebreros” trebalo bi objaviti u Službenom listu Europske unije,
                  
               ODLUČILA JE:
         
            Jedini članak
            Jedinstveni dokument sastavljen u skladu s člankom 94. stavkom 1. točkom (d) Uredbe (EU) br. 1308/2013 i upućivanje na objavu specifikacije proizvoda za naziv „Cebreros” (ZOI) nalaze se u Prilogu ovoj Odluci.
            U skladu s člankom 98. Uredbe (EU) br. 1308/2013 objava ove Odluke temelj je za podnošenje prigovora protiv zaštite naziva iz prvog stavka ovog članka u roku od dva mjeseca od datuma objave u Službenom listu Europske unije.
         
         
            Sastavljeno u Bruxellesu 28. studenoga 2018.
            
               
                  Za Komisiju
               
               Phil HOGAN
               
                  Član Komisije
               
            
         
         
            (1)  SL L 347, 20.12.2013., str. 671.
         
      
      
         
            PRILOG
            JEDINSTVENI DOKUMENT
            
               „Cebreros”
            
            
               PDO-ES-02348
            
            
               Datum početka primjene: 20.2.2017.
            
            1.   Naziv koji je potrebno upisati u registar
            
            Cebreros
            2.   Vrsta oznake zemljopisnog podrijetla
            
            ZOI – zaštićena oznaka izvornosti
            3.   Kategorije proizvoda od vinove loze
            
            
                     
                        1.
                     
                     
                        Vino
                     
                  4.   Opis vina
            
            
               Bijela vina:
            
            Bijela vina nijanse su od boje slame do zlatnožute boje. Bistra su i sjajna, voćnog mirisa, intenzivnog i uravnoteženog okusa te kremaste strukture. Ako su vina odležala u bačvama, prema rubovima mogu biti zlatne boje, zrelije voćne arome i punija na nepcu.
            Najveći udio hlapljivih kiselina za vina starija od godinu dana: 16,67 meq/l do 10 % vol, a povećava se za 1 meq/l za svaki stupanj alkoholne jakosti veće od 10 %.
            Ta vina mogu prekoračiti granice utvrđene u točki 1. Priloga I.C Uredbi Komisije (EZ) br. 606/2009 ako ispunjavaju uvjete iz odjeljka 3. ovog Priloga.
            Analitički parametri koji nisu navedeni u ovom dokumentu u skladu su s propisima na snazi.
            Opća analitička svojstva
            
                        Najveća ukupna alkoholna jakost (u % volumnog udjela):
                     
                     
                         
                     
                  
                        Najmanja stvarna alkoholna jakost (u % volumnog udjela):
                     
                     
                        12
                     
                  
                        Najmanja ukupna kiselost:
                     
                     
                        4 u gramima po litri, izraženo kao vinska kiselina
                     
                  
                        Najveći udio hlapljivih kiselina (u miliekvivalentima po litri):
                     
                     
                        13,33 
                     
                  
                        Najveći ukupni udio sumporova dioksida (u miligramima po litri):
                     
                     
                        160
                     
                  
               Vina rosé:
            
            Vina rosé bistra su i sjajna, a boja im varira od blijedoružičaste do ružičaste boje jagode odnosno maline. Obično imaju note crvenog i/ili crnog voća srednje strukture u ustima. Ako su odležala u bačvama, mogu imati i narančaste tonove s naznakama voća slabijeg intenziteta i uz to blagi osjet drva u pozadini.
            Najveći udio hlapljivih kiselina za vina starija od godinu dana: 16,67 meq/l do 10 % vol, a povećava se za 1 meq/l za svaki stupanj alkoholne jakosti veće od 10 %.
            Ta vina mogu prekoračiti granice utvrđene u točki 1. Priloga I.C Uredbi Komisije (EZ) br. 606/2009 ako ispunjavaju uvjete iz odjeljka 3. ovog Priloga.
            Analitički parametri koji nisu navedeni u ovom dokumentu u skladu su s propisima na snazi.
            Opća analitička svojstva
            
                        Najveća ukupna alkoholna jakost (u % volumnog udjela):
                     
                     
                         
                     
                  
                        Najmanja stvarna alkoholna jakost (u % volumnog udjela):
                     
                     
                        12
                     
                  
                        Najmanja ukupna kiselost:
                     
                     
                        4,5  u gramima po litri, izraženo kao vinska kiselina
                     
                  
                        Najveći udio hlapljivih kiselina (u miliekvivalentima po litri):
                     
                     
                        13,33 
                     
                  
                        Najveći ukupni udio sumporova dioksida (u miligramima po litri):
                     
                     
                        160
                     
                  
               Crna vina:
            
            Crna su vina bistra s nijansama crvene boje višnje i ljubičaste. Obično imaju note crvenog i/ili crnog voća te kiselost i uravnoteženu strukturu, što im daje finoću i eleganciju. Ako su odležala u bačvi, zadržat će voćni okus i osjet drva, postaju blaža te dobivaju dugotrajni okus i opeka-crvene tonove.
            Najveći udio hlapljivih kiselina za vina starija od godinu dana: 16,67 meq/l do 10 % vol, a povećava se za 1 meq/l za svaki stupanj alkoholne jakosti veće od 10 %.
            Ta vina mogu prekoračiti granice utvrđene u točki 1. Priloga I.C Uredbi Komisije (EZ) br. 606/2009 ako ispunjavaju uvjete iz odjeljka 3. ovog Priloga.
            Analitički parametri koji nisu navedeni u ovom dokumentu u skladu su s propisima na snazi.
            Opća analitička svojstva
            
                        Najveća ukupna alkoholna jakost (u % volumnog udjela):
                     
                     
                         
                     
                  
                        Najmanja stvarna alkoholna jakost (u % volumnog udjela):
                     
                     
                        13
                     
                  
                        Najmanja ukupna kiselost:
                     
                     
                        4,5  u gramima po litri, izraženo kao vinska kiselina
                     
                  
                        Najveći udio hlapljivih kiselina (u miliekvivalentima po litri):
                     
                     
                        13,33 
                     
                  
                        Najveći ukupni udio sumporova dioksida (u miligramima po litri):
                     
                     
                        150
                     
                  5.   Enološki postupci
            
            a.   Osnovni enološki postupci
            
            
               Postupak uzgoja
            
            
                        —
                     
                     
                        Sadnja, popunjavanje praznina, cijepljenje in situ i cijepljenje na kraju mogu se obavljati samo na odobrenim sortama.
                     
                  
                        —
                     
                     
                        Pri novoj sadnji mogu se koristiti samo glavne sorte: crna Garnacha i Albillo Real.
                     
                  Vinova loza može se uzgajati na sljedeće načine:
            
                        —
                     
                     
                        metodom račvastog uzgoja i njegovim varijantama,
                     
                  
                        —
                     
                     
                        špalirskim sustavom uzgoja vinove loze: vođen i potpomognut uzgoj.
                     
                  
               Poseban enološki postupak
            
            Najmanja potencijalna alkoholna jakost grožđa: 12 % vol. (crvene sorte) i 11 % vol. (bijele sorte).
            Upotrebljavaju se samo spremnici koji ne kontaminiraju vino i koji su dozvoljeni u skladu s postojećim zakonodavstvom.
            Najveći prinos pri ekstrakciji: 70 l na 100 kg grožđa.
            
               Uvjeti odležavanja
            
            
                        —
                     
                     
                        Za fermentaciju i odležavanje s vinskim talogom vina za koja se upotrebljava izraz „FERMENTIRANO U BAČVAMA” („FERENTADO EN BARRIICA”) upotrebljavaju se hrastove bačve.
                     
                  
                        —
                     
                     
                        Za naknadno odležavanje upotrebljavaju se hrastove bačve.
                     
                  
                        —
                     
                     
                        Izračun razdoblja odležavanja mora početi 1. studenoga u godini berbe.
                     
                  
               Ograničenja relevantna za vinifikaciju
            
            
                        —
                     
                     
                        Bijela se vina proizvode isključivo od sorte Albillo Real.
                     
                  
                        —
                     
                     
                        Rosé i crna vina proizvode se s najmanje 95 % sorte crna Garnacha.
                     
                  Kad je riječ o ekstrakciji mošta, zabranjena je uporaba strojeva za centrifugiranje i kontinuiranih preša.
            b.   Najveći prinosi
            
            6 000 kilograma grožđa po hektaru
            42 hektolitara po hektaru
            6.   Ograničeno područje
            
            Općine su navedene u nastavku, sve se nalaze u pokrajini Avila:
            La Adrada, El Barraco, Burgohondo, Casavieja, Casillas, Cebreros, Cuevas del Valle, Fresnedilla, Gavilanes, Herradón de Pinares, Higuera de las Dueñas, El Hoyo de Pinares, Lanzahíta, Mijares, Mombeltrán, Navahondilla, Navalmoral, Navaluenga, Navarredondilla, Navarrevisca, Navatalgordo, Pedro Bernardo, Piedralaves, San Bartolomé de Pinares, San Esteban del Valle, San Juan de la Nava, San Juan del Molinillo, Santa Cruz de Pinares, Santa Cruz del Valle, Santa María del Tiétar, Serranillos, Sotillo de la Adrada, El Tiemblo, Villanueva de Ávila i Villarejo del Valle.
            7.   Glavne sorte vinove loze
            
            
                         
                     
                     
                        ALBILLO REAL
                     
                  
                         
                     
                     
                        CRVENA GARNACHA - GIRONET
                     
                  8.   Opis povezanosti
            
            
               Prirodni i ljudski čimbenici
            
            
               Prirodni čimbenici
            
            Zaštićeno područje nalazi se u Središnjem iberijskom sustavu planinskih područja, između sliva rijeka Alberche i Tiétar, koje su pritoci rijeke Tagus. Istočni dio planinskog lanca Sierra de Gredos odvaja dva riječna sliva. Uglavnom sadržava materijale granitnog podrijetla.
            U slivu Alberche teren je neravan, ali bez oštrih dijelova. Presjecan je vrlo visokim strminama. Vinogradi se uglavnom nalaze na bočnim dijelovima lijeve strane doline, koja je okrenuta prema jugu. Nadmorska visina mora biti između 800 m i 1 000 m, no ima i parcela iznad 1 000 m. Sliv rijeke Tiétar na nižoj je nadmorskoj visini, koja se naglo povećava prema izvoru.
            Tla su sastavljena od ilovače, pjeskovita su i blago kisela, s granitnim stijenama i malo organskih tvari. Postoji i manje, pjeskovito područje škriljevca s tlom od ilovače i gline. Prema klasifikaciji FAO-a, tla na tom području većinom su iz kalkokambisola. Većina je tla u vinogradima distrična i humusna iz kalkokambisola.
            Klima je mediteranska s kontinentalnim utjecajem. Zime su relativno kratke i nisu vrlo hladne. Ljeta su duga, topla i suha. Prosječna godišnja temperatura na području na kojem se nalaze vinogradi (Sierra de Gredos ima gorsku klimu) iznosi između 12 i 15 °C, a količina oborina kreće se od 400 do 800 mm godišnje. U godini je barem 215 dana bez mraza. Općenito, može se reći da je klima toplija i ima više kiše nego u područjima regije, u kojima se uzgajaju vina sa ZOI-jem River Douro.
            
               Ljudski čimbenici
            
            Stoljećima su ljudi tražili najbolja zemljišta za uzgoj vinove loze i birali najprikladnija, odnosno usmjerena prema jugoistoku. Potrebno je napomenuti da su određene parcele smještene na visini višoj od 1 000 metara.
            Crna Garncha i Albillo Real glavne su sorte koje se koriste za proizvodnju vina. U povijesti je bilo upućivanja na prikladnost tih sorti. Iako se uzgajaju i na drugim područjima, zahvaljujući svojstvima tla i klime zaštićena vina imaju prepoznatljive karakteristike.
            Vinogradi na ograničenom području vrlo su stari. Više od 50 godina starosti ima 94 % vinove loze, a 37 % više od 80 godina. To znači da je obujam proizvodnje nizak, no visoke je kvalitete.
            Na tom području dovoljno je prostora za sađenje, parcele su uglavnom veće od 2,5 x 2,5 metara. Stoga je gustoća sadnje 1 600 trsova po hektaru, što odgovara području s malom i nepravilnom količinom kiše te tlu siromašnom organskim tvarima.
            
               Posebnosti proizvoda
            
            Vina na ograničenom području mogu se podijeliti na: bijela, rosé, crna, mlada i stara. Sva imaju jednake karakteristike teroara:
            
                        —
                     
                     
                        visoka alkoholna jakost,
                     
                  
                        —
                     
                     
                        visok i uravnotežen udio vinske kiseline,
                     
                  
                        —
                     
                     
                        dobra mogućnost skladištenja. Crna se vina mogu posebno dobro skladištiti,
                     
                  
                        —
                     
                     
                        uravnotežena su, blaga i elegantna za nepca i vrlo živahna.
                     
                  
               Uzročna povezanost
            
            Posebnost vina s ograničenog područja prvenstveno je posljedica zemljopisnog okruženja. Kako je prethodno navedeno, područje određuju dva planinska lanca i dvije rijeke koje pripadaju slivu rijeke Tagus. Vinogradi se uglavnom nalaze na bočnim dijelovima lijeve strane dolina, koje su okrenute prema jugu. Zbog toga su karakteristike tla i klime te geološke karakteristike zaslužne za izvanrednu i posebnu površinu za uzgoj vinove loze. Osim toga, ljudsko znanje i iskustvo pri odabiru najprikladnijih sorti i najprikladnije metode proizvodnje omogućuju proizvodnju specifičnog i jedinstvenog proizvoda. Glavni čimbenici te poveznice sažeti su u nastavku:
            
                        —
                     
                     
                        Pjeskovita tekstura ilovače s granitnim stijenama vinima daje finoću i eleganciju na nepcu.
                     
                  
                        —
                     
                     
                        Mikroklima područja koje je potrebno zaštititi je, za razliku od okolnih područja, raznolikija od klime u ostatku područja Castile i Leon, i hladnija je od klime u područjima na jugu i istoku i ima posebna svojstva. Međutim, zbog nedostatka oborina ljeti i u ranu jesen ubrano je grožđe zdravo i visoke kvalitete.
                     
                  
                        —
                     
                     
                        Vinogradi su smješteni visoko, neki i na više od tisuću metara nadmorske visine. Zbog toga se dobije vino dobre kiselosti, svježe i živahno.
                     
                  
                        —
                     
                     
                        Karta sorti grožđa također potvrđuje te posebnosti. Vinogradari već stoljećima odabiru sorte koje su najprikladnije za to područje: Crna Garnacha i Albillo Real daju tim vinima posebne značajke. Od sorte crna Garnacha proizvode se vina s visokim udjelom alkohola, koja su ipak zbog nadmorske visine i klime svježa na nepcu. Albillo Real sorta je specifična za to područje i razlikuje se od sorte Albillo Mayor, tipične za područja u regiji Castile i Leon; od nje se proizvode složena, ukusna i živahna vina pogodna za odležavanje u bačvi.
                     
                  
                        —
                     
                     
                        Tradicionalne određene udaljenosti među trsovima zajedno s malim količinama padalina i nedostatkom organskih materijala u tlu uzrokuju vrlo slab urod grožđa. No to je jedan od čimbenika visoke kvalitete grožđa, kad je riječ o proizvodnji i sadržaju polifenola. To je grožđe uravnoteženih analitičkih parametara koje dobro dozrijeva.
                     
                  
                        —
                     
                     
                        Vinogradi su stari (94 % vinove loze starije je od 50 godina, a 37 % više od 80 godina). Zahvaljujući tome i već navedenim karakteristikama ta se vina vrlo dobro skladište.
                     
                  Zbog svega toga grožđe dobro dozrijeva, što znači da se mogu proizvesti vina s visokim udjelom alkohola (ne manje od 12° za bijela i rosé vina te i 13° za crna). Istovremeno, riječ je o vinima visoke kiselosti (ukupna kiselost od najmanje 4,5 grama po litri izraženo kao vinska kiselina). Zbog tih dviju karakteristika, tj. visokog udjela alkohola i visoke kiselosti, vina Cebreros vrlo su uravnotežena.
            Vina iz zaštićenog područja razlikuju se od vina iz okolnih područja, a posebno od vina iz doline Duero, po toj tipičnoj ravnoteži između alkohola i kiselosti, strukturi koja je primjetna, ali nije pretjerana, što im daje karakterističnu eleganciju.
            9.   Osnovni dodatni uvjeti
            
            
               Pravni okvir:
            
            u nacionalnom zakonodavstvu
            
               Vrsta dodatnog uvjeta:
            
            pakiranje unutar ograničenog zemljopisnog područja
            
               Opis uvjeta:
            
            Postupak proizvodnje vina obuhvaća punjenje u boce i kasnije odležavanje u boci, pa se stoga organoleptičke karakteristike opisane u specifikaciji mogu zajamčiti samo ako se svi postupci obrade vina odvijaju na ograničenom području. Vina se zaokružuju u bocama, što je i kraj proizvodnog postupka. U toj fazi vina dobivaju karakteristike iz odjeljka 2. ove specifikacije, a posebno svoje organoleptičke karakteristike. Prijevoz nebuteljiranog vina značio bi da će se proizvod premještati bez te završne faze, što bi dovelo do gubitka kvalitete (oksidacija i drugi znakovi promjena itd.).
            Zbog toga je punjenje vina u boce jedan od ključnih čimbenika karakteristika koje se dobiju tijekom proizvodnje i, prema potrebi, postupka odležavanja. Zbog toga se punjenje u boce mora odvijati u postrojenjima za punjenje koji se nalaze na području proizvodnje.
            
               Pravni okvir:
            
            u nacionalnom zakonodavstvu
            
               Vrsta dodatnog uvjeta:
            
            dodatne odredbe o označivanju
            
               Opis uvjeta:
            
            
                        —
                     
                     
                        Izraz „KVALITETNO VINO IZ CEBREROSA” („VINO DE CALIDAD DE CEBREROS”) može se upotrebljavati na oznaci umjesto izraza „ZAŠTIĆENA OZNAKA IZVORNOSTI „CEBROERS””.
                     
                  
                        —
                     
                     
                        Obvezno navesti godinu berbe ili istovjetne izraze, čak i ako vina nisu odležala.
                     
                  
                        —
                     
                     
                        Mogu se upotrebljavati izrazi „FERMENTIRANO U BAČVAMA” („FERENTADO EN BARRIICA”) ili „HRAST” („ROBLE”) ako ta vina ispunjavaju uvjete utvrđene u zakonodavstvu na snazi.
                     
                  
                        —
                     
                     
                        Za serije za koje je dokazano da 100 % grožđa koje se upotrebljava za proizvodnju vina potječe iz jedne općine, na etiketi se može navesti da je vino proizvedeno od grožđa iz te općine.
                     
                  
               Poveznica na specifikaciju proizvoda
            
            http://www.itacyl.es/opencms_wf/opencms/informacion_al_ciudadano/calidad_alimentaria/7_vinicos/index.html